Folketing
2007-02-23

Men hvis det lille knæk på næsen kun er kosmetisk, når man ser det lidt fra siden, har man sat den grænse, at det skal ske på et privathospital eller privatklinik og med egen brugerbetaling. På samme måde med øjenlåg. Hvis de går ned, så man ikke rigtig kan se ud af øjnene, er det også sådan, at der er mulighed for, at man kan få en gratis operation af det offentlige. Men hvis det er sådan, at det bare er kosmetisk generende, skal man selv betale. Jeg vil sige, at det, at en enlig kvinde, og det, at to lesbiske kvinder ikke kan få børn, er jo altså ikke noget unaturligt. Det kan ikke lade sig gøre. Der skal noget andet til. Og det er ikke nogen sygdom.